KOMISJONI OTSUS,

9. märts 2005,

põllumajanduse statistika täiustamist käsitleva 2005. aasta teostuskava heakskiitmise kohta

(teatavaks tehtud numbri K(2005) 531 all)

(2005/197/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 25. juuni 1996. aasta otsust 96/411/EÜ ühenduse põllumajandusstatistika täiustamise kohta, (1) eelkõige selle artikli 4 lõiget 1 ja artikli 6 lõiget 2,

ning arvestades järgmist:

Vastavalt otsusele 96/411/EÜ, osaleb komisjon kulutustes, mida liikmesriigid on teinud riigisiseste põllumajandusstatistika süsteemide kohandamiseks, või kulutustes, mis on vajalikud teostuskavas sisalduvate uute või kasvavate vajadustega seotud ettevalmistustööks.

Põllumajandusstatistika süsteemi tuleb tugevdada ja jätkata tööd, mida toetati varasemate teostuskavade kaudu. Seekord on aastase teostuskava põhivaldkonnaks majandite statistilised registrid, mis on kõikide põllumajandusvaatluste eelduseks ning valmistavad enamikule liikmesriikidele tõsiseid probleeme.

ON VASTU VÕTNUD KÄESOLEVA OTSUSE:

Artikkel 1

Kiidetakse heaks lisas esitatud 2005. aasta põllumajandusstatistika tõhustamise teostuskava (TAPAS 2005).

Artikkel 2

Käesolev otsus on adresseeritud liikmesriikidele.

(1) EÜT L 162, 1.7.1996, lk 14. Otsust on viimati muudetud Euroopa Parlamendi ja nõukogu otsusega nr 787/2004/EÜ (ELT L 138, 30.4.2004, lk 12).

LISA

2005. AASTA PÕLLUMAJANDUSSTATISTIKA TÕHUSTAMISE TEOSTUSKAVA

(TAPAS 2005)

2005. aasta põllumajandusstatistika tõhustamise teostuskavaga hõlmatud meetmete eesmärk on arendada või tõhustada statistikat järgmistes valdkondades:

a) põllumajandusettevõtete registrid,

b) väikemajandite uuringud (väikeüksuste uuringud).

Komisjon annab rahalist toetust nende meetmete osana väljatöötatud projektidele, mille maksumus ei ületa tabelis A iga liikmesriigi kohta toodud summasid.

Liikmesriikide soovitatud meetmed on järgmised.

1. Majandite statistilised registrid

Ajakohase põllumajandusettevõtete registri olemasolu on ühtse ja tervikliku põllumajandusstatistika alus ning, kui see on kooskõlastatud riikliku äriregistriga, ühtlasi vahend, mis aitab siduda põllumajandusalase teabe teiste sektorite teabega.

Kehtiv register on valikuuringute alusraamistik. Kui see on täielik ja sisaldab asjakohast teavet, annab see võimaluse koostada tõhus valikuuringu kava näiteks suuruse, tegevusliigi ja asukoha alusel. Seega võib isegi muutuda küsitavaks põllumajanduslike üldloenduste tasuvus. Samuti sisaldavad registrid kasulikku teavet põllumajandusettevõtete demograafia kohta.

Ühtlustatud register võimaldaks ka valimeid moodustada ja uuringuid korraldada üle Euroopa Liidu, mille kaudu saaks ELi tasandil usaldusväärseid hindamistulemusi ning vastajate koormus väheneks oluliselt.

2. Väikeüksuste uuringud

“Väikeüksustel” on põllumajandustootmises oluline osa, eriti uutes liikmesriikides. Mõne kõnealuse liikmesriigi puhul ei ole väikeüksusi alati nõuetekohaselt hõlmatud ning seetõttu võib palju põllumajandusliku tootmisega seotud üksusi jääda arvestamata.

TAPAS 2005 väikeüksusi käsitlevate meetmete raames ootab Eurostat abi muu hulgas järgmistele küsimustele vastuste leidmiseks:

Kuidas määratleda väikeüksusi?

Milline peaks olema majandite statistilisesse registrisse kantavate üksuste majandusliku suuruse künnis?

Millises ulatuses tuleks sellistesse registritesse kantud väikeüksusi kajastada (andmete iseloom ja kogumise sagedus)?

Tabel A

2005. AASTA TEOSTUSKAVA

EL-25

Tekkinud kulude ühendusepoolse rahalise toetuse ülemmäär